safouaneb/arywiki huggingface dataset:
عمى اللوان

عمى لّوان اللي معروف عاوتاني ب سمية نقص الشوف ديال لّوان هو نخيفاض لقدرة على الشوف ديال الالوان ولا على الاختلافات بين الالوان. المهمات البسيطة بحال العزيل ديال الديسير اللي طايب، ولا الحوايج، ولا حتى باش تقرا علامات المرور كيولي واحد النوع ديال التحدي. يقدر ل عمى الالوان عاوتاني يخلي بعض لانشطة التعليمية اكتر صعوبة. واخا هاكا، لمشاكل اللي ناتجة عليه هي نوعنما بسيطة و لموعضام ديال الناس كيشوفو بللي هم قادرين يتكيفو معاه. الناس اللي عندهم عمى الالوان الكلي (اكروماتوپسيا) اقدر يكون عندهم حتى نقص حدة الشوف ؤ يكونو ما مرتاحينش ف البلايص اللي فيهم الضو مجهد. السباب ديال عمى الالوان اللي منتاشر بزاف هو مشكلة وراتية ف التطور ديال واحد ولا كتر من المجموعات التلاتة ديال الخلايا المخروطية اللي كتستشعر اللون ف العين. الدكور اكتر عرضة من نّتوات باش يتصابو ب عمى الالوان، هادشي حيت لجينات لمسؤولة على اكتر نوع ديال عمى د لّوان شيوعا كاينين ف كروموزوم اكس. حيت نّتوات كيكون عندهم جوج ديال كروموزومات اكس، فاش كيكون الخلل فواحد فيهم لاخر كيعوض عليه، بالتالي نّتوات ممكن يكونو حاملين لهاد لضطيراب واخا ما يكونوش متصابين بيه. الدكور عندهم غير واحد كروموزوم اكس داكشي علاش فاش كيكون فيه شي خلل كيبان لضطيراب لويراتي. ممكن يكون السبب ديال عمى الالوان عاوتاني هو شي ضرر فيزيكي ؤلا كيماوي ل لعين، العصب البصري ولا ݣزوات من الدماغ. التشخيص كيكون هو هاداك ب ستيعمال ختيبار اشيهارا اللوني؛ وخا داكشي، كاينين طرقان خرين ديال التشخيص بما فيها لفحص لجيني.
عومان (بلاد)

عومان ولاّ عٌمان، رسميا سلطنة عٌمان هي بلاد جات ف لغرب ديال اسيا، و بالضبط ف لجنوب لغربي ديال شبه لجزيرة لعربية. تاتحدّها لامارات من الشمال لغربي، السعودية من لغرب، ليامان من لجنوب لغربي و لخليج لفارسي من الشرق و لجنوب. عٌمان عندها تا حدود بحرية مع ايران و پاكيستان. عومان بلاد عندها تاريخ طويل و محسوبة هي لبلاد اللي بقات مستاقلة بزاف من بين لبلدن اللي كاتّهضر فيها لعربية. ف لقرن 15، كانت امبراطورية صحيحة كاتنافس مع لبرتغال وبريطانيا على شكون يحكم لخليج لفارسي و لمحيط لهندي. ف لقرن 19، كانت هاد لامبراطورية تاتحكم من لمضيق د هرمز (ما بين ايران و پاكيستان) تال زانزيبار (ف طنزانيا دابا). تيسكنو ف عومان تقريبا 5 د لمليون د الناس، و لعاصمة ديالها هي مسقط. اللغة الرسمية ديال لبلاد هي لعربية و لفلوس اللي كاتخدّم هي الريال لعوماني. النظام د لحكيم ديال لبلاد وراتي، و السلطان ديال دابا هو هيثم بن طارق ال سعيد. سلطنة عمان مافيهاش احزاب سياسية (ممنوعين ف الدستور)، و لكن اي واحد فوق 21 عام يقدر يصوّت على لاعضاء ديال مجلس الشورى. هي عضو ف بزاف د لمنضمات الدولية بحال لامم لمتحدة و لجامعة د الدول لعربية و منضمة التعاون لاسلامي و لحركة د عدم لانحياز و لمجلس د التعاون لخليجي.
عوينة لهنا

عوينة لهنا جماعة ترابية قروية كاينة ف اقليم اسا الزاݣ، جهة ݣلميم واد نون، ساكنين فيها 2391 واحد، على حسب لاحصاء لعام 2014.
عوينة يغومان

عوينة يغومان جماعة ترابية قروية كاينة ف اقليم اسا الزاݣ، جهة ݣلميم واد نون، ساكنين فيها 3042 واحد، على حسب لاحصاء لعام 2014.
عين السبع

عين السبع جماعة ترابية و مقاطعة كاينة ف عمالة دّار لبيضا، جهة دّار لبيضا سطات، ساكنين فيها 163254 واحد، على حسب لاحصاء لعام 2014.
عين بلال

عين بلال جماعة ترابية قروية كاينة ف اقليم سطات، جهة دّار لبيضا سطات، ساكنين فيها 4699 واحد، على حسب لاحصاء لعام 2014.
عين تازيتونت

عين تازيطونت جماعة ترابية قروية كاينة ف اقليم شيشاوة، جهة مراكش اسفي، ساكنين فيها 5509 واحد، على حسب لاحصاء لعام 2014.
عين تيزغة

عين تيزغة جماعة ترابية قروية كاينة ف اقليم بنسليمان، جهة دّار لبيضا سطات، ساكنين فيها 13699 واحد، على حسب لاحصاء لعام 2014.
عين حرودة

عين حرودة مدينة مغريبية و جماعة ترابية حضرية كاينة ف عمالة لمحمدية، جهة دّار لبيضا سطات، ساكنين فيها 62224 واحد، على حسب لاحصاء لعام 2014.
عين الشق

عين شّق جماعة ترابية مقاطعة كاينة ف اقليم/عمالة دّار لبيضا، جهة دّار لبيضا سطات، ساكنين فيها 376772 واحد، على حسب لاحصاء لعام 2014.
عين الضربان لحلاف

عين ضّربان لحلاف جماعة ترابية قروية كاينة ف اقليم سطات، جهة دّار لبيضا سطات، ساكنين فيها 8120 واحد، على حسب لاحصاء لعام 2014.
غانا

غانا، رسميا الجمهورية د غانا (ب لينݣليزية: Republic of Ghana)، هي واحد لبلاد ف لغرب د افريقيا. تيحدها من الجنوب خليج غينيا و لمحيط لاطلسي، من الشمال بوركينا فاصًو، طوݣو من الشرق، و كوط ديڤوار من لغرب. غانا ستاقلات من بريطانيا ف 1957، وكانت هي اول دولة ف افريقيا جنوب الصحرا اللي ستاقلات من لستيعمار لاوروپي فالتاريخ لعصري. قبل ما تستاقل كانت سميتها ساحل الدهب، حيث كان فيها الدهب بزاف. السمية ديالها ديال دابا ماجة من لامبراطورية د غانا، اللي كانت امبراطورية تاريخية ف لغرب دافريقيا، واخا هي ماشي نيشان فلبلاصة اللي فيها لبلاد دابا. تيسكنو فغانا تقريبا 31 مليون واحد من بزاف د لاثنيات ولقبايل، ولعاصمة ديالها هي اكرا. الديانات الجوج لكبار فلبلاد هوما لاسلام (ف الشمال) و لمسيحية (ف الجنوب)، و عاد كاين تقريبا 5% اللي متبعين لاديان لمحلية ديالهم. اللغة الرسمية د غانا هي لينݣليزية، و لعملة ديالها سميتها السيدي. غانا دولة عضو فبزاف د لمنظمات بحال ليتيحاد ليفريقي و لمجموعة ليقتيصادية د غرب افريقيا والدول د لكومونويلث.
غينيا

لجمهورية د غينيا (بلفرانساوية: République de Guinée) هي بلاد جات ف غرب افريقيا. شحال هادي كانت كاتسمّا غينيا لفرانساوية، و لكن دابا كاتسمّا غينيا كوناكري، باش تتفرّق مع غينيا بيصًاو و غينيا ستيوائية. غينيا تايحدّها لمحيط لاطلسي من لغرب، غينيا بيصًاو و السينيݣال و مالي من الشمال، كوط ديڤوار من الشرق، و سييرا ليون و ليبيريا من لجنوب. لمنطقة اللي فيها غينيا كانت تابعة لبزاف د لامبراطوريات افريقية ف التاريخ، تال لعام 1890، اللي كان هو لعام اللي حتلاتها فيه فرانسا. بقا لاستعمار لفرانساوي للبلاد 68 عام، تال نهار 2 اكتوبر 1958، اللي هو التاريخ ديال لاستقلال ديال لجمهورية د غينيا. تيسكنو ف غينيا 12. 7 مليون د الناس و لعاصمة ديالها و اكبر مدينة فيها هي كوناكري. اللغة الرسمية د لبلاد هي لفرانساوية، و عاد كاين بزاف د اللغات لمحلية اللي ما عندها تا وضع قانوني و لا دستوري. لفلوس اللي كاتخدّم ف غينيا هي لفرانك ديال غينيا. النضام د لحكيم ف لبلاد هو جمهوري، و الدين ديال لاغلبية د الناس (85%) هو لاسلام.
غينيا بيصاو

لجمهورية د غينيا بيصًاو (بلبرتغالية: República da Guiné-Bissau) هي بلاد جات ف لغرب د افريقيا وتاطّل على لمحيط لاطلسي. تاتحدًها السينيݣال من الشمال و غينيا من لجنوب و الشرق، و لمحيط لاطلسي من لغرب. غينيا بيصًاو كانت تابعة للامبراطورية التاريخية د مالي، و موراها للمملكة د كابو. شي بلايص بقاو تابعين لديك لمملكة تال لقرن 18، و لكن شي بلايص ستعمراتهم لبرتغال من لقرن 16. ف لقرن 19 ولاّت لمنطقة كاملة مستعمرة ديال لبرتغال، و تسمّات "غينيا لبرتغالية". ملّي ستاقلات لبلاد ف 1974، زادت "بيصّاو" لسميتها باش ما تتخلّطش مع غينيا لفرانساوية، اللي سبقاتها وستاقلات ف 1958، و خدات السمية د غينيا. تيسكنو ف غينيا بيصًاو تقريبا 1. 8 مليون د الناس و لعاصمة ديالها و اكبر مدينة فيها هي بيصّاو. اللغة الرسمية د لبلاد هي لبرتغالية، ولكن تيهضروها غي 2% د الناس. الناس لاخرين تيهضرو بيناتهم اللغات لمحلية د لبلاد بحال لكريول اللي تيهضروه 54% د السكان. لفلوس اللي كاتخدّم ف غينيا هي لفرنك لغرب افريقي، و لاديان اللي كبيرة ف لبلاد هي لمسيحية (62%) و لاسلام (38%). غينيا بيصًاو داخلة مع بزاف د لمنضمات دولية بحال لامم لمتحدة و ليتيحاد ليفريقي و لمجتمع لقتصادي د الدول د غرب افريقيا، منضمة التعاون لاسلامي، لمجتمع د الدول د اللغة لبرتغالية، و لمنضمة لعالمية د لفرونكوفونية.
غينيا لستيوائية

غينيا ستيوائية (ب الصبليونية: República de Guinea Ecuatorial) بلاد ف وسط افريقيا و من اصغر لبلدان د لقارة. تاتحدّها لكاميرون من الشمال و لݣابون من الشرق و لجنوب، و لخليج د غينيا من لغرب. السمية د لبلاد جات من حيت تاطّل على لخليج د غينيا و جات على خط ليستواء. اول بلاد اوروپية حتلات لبلاصة اللي فيها غينيا ستيوائية كانت هي لبرتغال، ف 1472. ف 1778 تّافقات لبرتغال و صبانيا باش الصبليون يستعمرو ديك لمنطقة، و بقاو قابطينها تال 1968، اللي هو لعام اللي ستاقلات فيه لجمهورية د غينيا ستيوائية. فالنص ديال التسعينات د لقرن ل 20، ولات لبلاد من اكبر لمنتجين د لپطرول ف افريقيا جنوب الصحرا، وعندها مدخول كبير جاي منو. ولكن ف نفس لوقت تاتعتابر لبلاد من اكفس لبلايص من ناحية لحتيرام د حقوق لانسان على حساب بزاف د لمنظمات. تيسكنو ف غينيا ستيوائية تقريبا 1. 3 مليون د الناس و لعاصمة ديالها هي مالابو. هي لبلاد لوحيدة ف افريقيا اللي اللغة الرسمية ديالها هي الصبليونية، و عاد فيها لفرانساوية و لبرتغالية تا هي رسمية. لفلوس اللي تاتخدّم ف غينيا ستيوائية هي لفرانك د وسط افريقيا.
فاروق المراكشي

فاروق المراكشي التاقي استاد د لفيزيك وكاتب مغريبي معروف باللي هو اول مغربي كتب كتوبا علمية بالدارجة. حياتو. تولد فاروق التاقي ف مراكش وكبر فيها تا خدا لباك ديالو فلعلوم التجريبية. ف 1998 مشا يكمًل قرايتو ففرانسا وخدا ماسطر من المعهد لوطني د لاحصاء ولاقتصاد التطبيقي ف تولوز (INSA Toulouse). بقا ساكن فنفس لمدينة وولاً استاد د لفيزيك فواحد الثانوية تمًا. جاتو لفكرة باش يكتب كتوبا علمية بالدارجة ف 2009، حيث من قبل كان ماتيقدرش يشرح بالدارجة للدراري الصغار اللي تيسوًلوه، وكان تيعرف يشرح غي بلفرانساوية. ملًي بغا يتعلم كيفاش يبدا يشرح بالدارجة، كتاشف لعالم د اللسانيات ولكلمات لقدام فالدارجة، ومن تما جاتو لفكرة باش يبدا يكتب كتوب بالدارجة وحتا يختارع كلمات ديالو. اعمال ديالو. تال دابا كتب فاروق لمراكشي ربعة د لكتوبا على مواضيع علمية، اللي هي:
فاس

فاس (ب لامازيغية ⴼⴰⵙ، ب لفرانساوية Fez ولا Fes) مدينة فالوسط الشمالي ديال لمغريب و ب الضبط ف سهل سايس على ملتقى واد سبو معا واد فاس، و هيا لعاصمة ديال جهة فاس-مكناس، و تالت اكبر مدينة مورا كازا و طانجا، حيت ساكن فيها 1. 22 مليون واحد. فاس تبنات فعهد لادارسة عام 789. و كانت فاللول مقسومة على جوج مدون مستاقلّات وحدة على لاخرى، و اصل سكانها كانو من اوربة ومن بعد من افريقية لي هيّ تونس دابا (عدوة القرويين) و من الاندلس (عدوة الاندلسيين). و بقات فاس مقسومة تال القرن حضاش فعهد السلطان المرابطي، يوسف بن تاشفين، عاد توحدو العدوات ف مدينة فاس البالي. تحت حكم المرابطين فاس ولّات معروفة بالعلم و الفقه و الدين و التجارة. فاس وصلات للدروة ديالها فعهد المرينيين (القرن 13 و 15)، فاش ولات عاصيمة عاودتاني. بزّاف ديال المدارس و الجوامع جداد تبناو، و كتيرتهوم باقيين ل دابا، و شلّا بني ترمم. و هاد البنايات كيتعتابرو دابا من احسن ما نتجو المغاربة ف المعمار. فعام 1276، السلطان ابو يوسف يعقوب بنا حي فاس الجديد، فين القصر الملكي باقي تال دابا، و اللي تزاد عليه شلا جرادي، و فهاد العهد فاش تزاد عدد اليهود و بناو الملّاح ف الجنوب ديال فاس الجديد، ولكن مورا سقوط المرينيين، المدينة طاحت قيمتها و ولات كاتنافس مع مراكش على السلطة. فاس كانت لعاصمة د لمغريب بزاف د لمرات و ل بزاف د الدول. اخر مرة كانت عاصيمة كانت ف 1912، من موراها رد ليستعمار لفرانساوي الرباط هي لعاصيمة. فاس فيها بزاف د لماتر التاريخية لمعروفة بحال جامع لقرويين و لمدراسة لبوعنانية، و هادشي اللي خلاها موقع د ترات لعالمي د ليونيسكو. اصل السمية. الرواية لي منتاشرة بزاف كاتݣول بلي سمية فاس تقدر تكون جات من كلمة فاس، و هو واحد الاداة ديال الحفير و الفلاحة، و تسمات هكّا علاحقاش الخرّيفة كاتݣول بلي مولاي دريس التاني ستعمل فاس من الدهب و النقرة باش يرسم حدود المدينة. على حساب التوارخيا، السمية د فاس صيغة زناتية ديال "افاس" لي كاتعني "الرديم"، حيت لموضع لي تبنات فيه كانو فيه انقاض ديال مدينة قديمة. و كاين قول خور كيݣول بلي جات من "فازاز" لي هيّ منطقة قريبة ليها ف لاطلس لمتوسط. قتيراح خور كيݣول بلي جات من كلمة "فحص" لي كاتدل على لارض لمسرّحة و لواسعة. جغرافيا. اوّل احصاء د سّكان تدار ف لمغريب مورا سّتيقلال ف 1960، تّلقا فيه بلي كاينين 215. 812 لي ساكنين ف فاس، سوا مغاربا ؤلا اجانب. الجو. بحكم بلي راها ف الاطلس، فاس الجو ديالها كايتعتابر سخون. الصيف ديالها متوسطي (على حساب تقسيم كوبن). معالم. لمدينة لقديمة د فاس مسجلة ف الليستا د التراث العالمي د ليونيسكو من 1981. كاينين بزاف ديال لمعالم ف لمدينة لقديمة بحال لجامعة د لقرويين و لمدارس و لفنادق و لقصورة و الجوامع. تنقل. المدينة فيها مطار دولي، مطار فاس سايس، و محطة ديال تران تابعة للمكتب لوطني للطرق لحديدية، و هاد لمحطة كاتدي للشرق تال وجدة، و للغرب تال طنجة وكازا.
فاصك

فاصك جماعة ترابية قروية كاينة ف اقليم ݣلميم، جهة ݣلميم واد نون، ساكنين فيها 3943 واحد، على حسب لاحصاء لعام 2014.
فاطمة الفهرية

فاطمة لفيهرية (خلاقت ف 800 ف لقيروان و ماتت ف 880 ف فاس) و سميتها لكاملة فاطمة بنت محمد الفهري و كانت معروفة ب كنية "ام البنين" شخصية تاريخية مهمة د مدينة فاس و هي لّي بنات جامع لقرويين لّي هي اقدم جاميعة ف لعالم. لقصة ديالها هضر عليها بن ابي زرع (لي توفا بين 1310 ؤ 1320) ف لكتاب د روض لقرطاس ف لموضوع د تاسيس د جامع لقرويين. حيت تدكرات ل اول مرة مور قرون على لموت ديالها، لقصة ديالها كانت صعيبة باش تتبت ؤ كاينين حتا شي مؤرخين معاصرين بحال شفيق بنشقرون كيشكو ف لوجود ديالها ݣاع. حياتها. فاطمة لفيهرية اصلها من قبيلة "بنو فهر" لّي هي من قريش ف لجزيرة لعربية. هي نفس لقبيلة لّي جا منها عقبة بن نافع لّي كان جينيرال د دّولة لاموية و كان عندو دور كبير ف تّوسيع د دّولة لاموية ف شمال افريقيا. عقبة كان هو لّي بنا لقيروان (ف تونس ديال دابا) و جاو معاه بزاف د نّاس د لقبيلة ديالو. من حفاد هاد لجيل د لفيهريين كان محمد لفيهري، بّاين فاطمة، لّي كان تاجر كبير و ملعّق و تانسطالا ف فاس ف عام 825. هاد محمد لفيهري فاش مات ورتو فلوسو جوج بنات لّي كانو عندو، مريم و فاطمة. فاطمة كانت ديانية و عزيز عليها دّير لخير و عزمات باش توهب فلوسها كاملين للخير، و هاكدا بنات جّامع د لقرويين ف فاس لّي بدا لبني ديالو ف عام 859 و كانت كاتصوم ليّام كاملة ديال لمدة د لبني. ختها مريم كانت بحالها و هي لّي بنات جّامع د لاندلسيين ف فاس.
فاطمة خير

فاطمة خير (تزادت فالدار البيضا، ف 1967) هيا ممتيلة مغريبية. هيا مرات لممثل سعد التسولي، لبدية ديالها كانت فمسلسل وفاء ف 1988. من بين افلامها المهمين نساء… ونساء لي خرج ف 1997، ؤ لعبت ف بزاف د لافلام تلفزيونية ؤ سينمائية، قدمات برنامج "اسر و حلول" ؤ برنامج "للالة العروسة" ف لقناة لّولة. ف 8 شتنبر 2021، تّنتاخبات فاطمة خير كا عضوة ف مجلس نّواب علا حيزب تّجمع لوطني د لاحرار، ف لّيستة د لعيالات ديال انفا ف دّارلبيضا. الولادة والنشاة ديال الفنانة فاطمة خير (Fatima Khair):. تزادت الفنانة فاطمة خير فـ مدينة الدار البيضاء عام 1967. من بعد ما سالات قرايتها، بدات خدمتها فالمجال الفني، حيث كانت ديما كتحلم تكون ممثلة من وهي صغيرة. تخرّجات من المعهد الوطني للمسرح بالدار البيضاء، وتتعلّمت على يد الممثل الراحل سعيد عفيفي. كانت كتمارس المسرح الكلاسيكي، ومنين شافها الممثل الكبير حمادي عمور على الخشبة وهي مزال صغيرة، عجباتو الموهبة ديالها وطلب منها تلعب معاه دور البطولة فـمسلسل "وفاء"، واللي كان اول عمل تلفزيوني ليها سنة 1989 وهي عندها 18 عام. ومن تما بدات المسيرة الفنية ديالها اللي غادي تخلّد اسمها فالفن المغربي. المسيرة الفنية ديال فاطمة خير (Fatima Khair):. بدات الفنانة فاطمة خير المسيرة الفنية ديالها وهي فـعمرها عشرين عام، من خلال مشاركتها فـمسلسل "وفاء" سنة 1988، واللي كيعتابروه بزاف من الناس البداية الحقيقية ديالها فمجال التمثيل. من بعد، توالت الاعمال الفنية ديالها وحدة ورا وحدة، وكان من ابرزها مسلسل "نساء ونساء" سنة 1997، اللي عرف نجاح كبير فداك الوقت. شاركت فاطمة خير فـ عدة مسلسلات وافلام سينمائية، وكان اول فيلم سينمائي ظهرت فيه هو "سارق الاحلام" سنة 1994. اما فالمسرح، فشاركت فـ عمل واحد فقط هو مسرحية "ما بين البارح واليوم" سنة 2001. وبالاضافة للتمثيل، خاضت تجربة تقديم البرامج التلفزية، ونجحات فيها بزاف، من بين البرامج اللي قدمات: وبهاد الشكل، بصمات فاطمة خير الساحة الفنية المغربية بحضورها المميز فـالتمثيل والتقديم معاً. الحياة الشخصية ديال الفنانة فاطمة خير (Fatima Khair):. الزواج. تزوجات الفنانة فاطمة خير من الممثل المغربي سعد التسولي، من بعد ما دعاها تشارك معاه فـمسرحية سنة 2001. المسرحية ما كتبش ليها تخرج للوجود، ولكن خلال داك الوقت تولّدات صداقة بيناتهم دامت 3 شهور، ومن بعد تطورات العلاقة وتحوّلات الى مشروع زواج. وبعد 15 عام، توجّو هاد العلاقة بولدين: اية ويحيى. الرلمان. وفـسنة 2021، دخلات فاطمة خير لميدان السياسة، وفازت بمقعد برلماني فـمجلس النواب، ضمن اللائحة الجهوية لحزب التجمع الوطني للاحرار عن جهة الدار البيضاء – سطات، بعدما جات من الاوائل فالتصنيف ديال الحزب فالجهة. الاعمال الفنية ديال الفنانة فاطمة خير (Fatima Khair):. الفنانة فاطمة خير شاركت فعدد كبير من الاعمال الفنية، ما بين المسلسلات التلفزيونية والافلام السينمائية، وخلاّت بصمة قوية فالفن المغربي. مسلسلات تلفزيونية. شاركت فاطمة خير فمسلسلات كثيرة، من ابرزها: اعمال سينمائية. اما فالميدان السينمائي، فشاركت فعدة افلام مهمة، من بينها: فهاد المسيرة الطويلة، بين السينما والتلفزة، قدرات فاطمة خير تكون من ابرز الوجوه النسائية فالفن المغربي، بفضل موهبتها، حضورها، وتنوع الادوار اللي قامت بها.
فاطمة عوام

فاطمة عوام (خلاقت ف دّار لبيضا ف 16 دجنبر 1959 ؤ توفات ف 27 دجنبر 2014 ف نفس لمدينة) لعايبية د لاطليتيزم مغريبية و جراية ديال ضّومي فون كانت من نّسا لمغريبيات لّولات لّي تالقو ف هاد تّخصص ف تمانينات د لقرن لعشرين. فاطمة عوام دّات لميدالية دّهبية د 3000 ميترو ف بطولة افريقيا 1988 ف رّباط و دّهبيات دل 1500 و 3000 ف لالعاب لمتوسطية د 1987. شاركات ف لالعاب لاولمپية د سيول ف 1988 و تكلاصات لعاشرة.
فاطمة وشاي

فاطمة وشاي هي فنانة ؤ ممتلة مغريبية مشهورة، تزادت فمدينة اسفي ف 3 دجنبر 1955. كبرات فاطمة ؤحلات عينيها فدار كلها فن، حيث كان لواليد ديالها فنان ؤشاعر د لملحون، كان كايديها معاه للمسرح ؤ السينما، ؤ الحفلات د لموسيقا، هادشي خلاها باش تحب لفن ؤ كبرات الرغبة عندها باش تدخل هاد لعالم، ؤ البداية ديالها كانت ف لمسرح، تالقات ف بزاف د لخدامي ف لميدان د التيليفزيون، بحال متلا مسلسل سرب الحمام، دواير الزمان، المصابون، ؤ وجع التراب. ؤ فالسينما شاركات ففيلم المطرقة ؤالسندان ؤ ياريت. تشهرات عند الجمهور المغريبي بالادوار لواعرة لي كديرهوم، كتقن الدور ديال لمرا المسكينة الدريويشة، ؤ كتقن حتى الادوار ديال لمرا الواعرة الصعيبة.
فاطنة بنت الحسين

فاطنة بنت الحسين (زيادة فسيدي بنور ف 1935، توفات ف 6 ابريل 2005) مغنية عيطة مغريبية. هي من اهم فناني العيطة ف لقرن لعشرين ف لمغريب، وكانت متخصصة فالعيوط العبدية والمرساوي والعيوط الحوزية والحصباوية. فاطنة رتبطات بزاف بمجموعة ولاد بنعݣيدة لدرجة بلي السمية الفنية ديالهوم كانت لمدة طويلة "فاطنة بنت الحسين وولاد بنعكيدة". حياتها. بدات فاطنة لغنا فاش كانت صغيرة، وكانت كاتغني ف لمواسم العراس فمنطقة دكالة. العائلة ديالها ماكانوش راضيين على بلي بنتهوم تغني، عليها مشات هاجرات ل ليوسفية باش تخدم وتغني معا فرقة الشيخ المحجوب ومراتو الشيخة خدوج العبدية. من بعد تلاقات معا فرقة ولاد بنعݣيدة، فوسط السبعينات، اللي دارت معاهوم مسار طويل و رتابطات سّمية ديالهوم بجوج ف اغاني نجحات نجاح كبير فالمغريب. ف غشت 2005، اي ربع شهور من بعد ما ماتت، تكرّمات من عند وزارة الثقافة و جهة عبدة دكالة ف لمهرجان لوطني د فن العيطة ف اسفي. قال عليها لمفكر و لكاتب لمغريبي حسن نجمي: وخا بنت الحسين خدمات معا بزاف د شّيوخ و شّيخات، فا بعد لالبوم لغنائي لّول لي سجلات، طاحت ف فرقة ولاد بن عݣيدة على لاسرة لفنية الحقيقية ديالها و سجلات معاهم كتر من ميتين اغنية، سوا من قصائد و براول لعيطة ؤلا من لاغاني شّعبية. ؤ مابعداتش من لفرقة حتا شرفات ؤ عيات لكسدة ؤ صّوت ديالها، موراها قررات تعتازل بعدما رجعات من لحج هادي تلت سنين، كيما اكدات ليا ف ملاقية جمعاتنا ف بيت لفنان حجيب فرحان ف رّباط. الريپيرطوار. فاطنة بنت الحسين خلات كتر من 100 اغنية منها اغاني ديالها ؤلا اعادة غناء اغاني تراتية مشهورة و قديمة ديال لعيطة، من اهمها:
فرانسا

فرانسا (بلفرانساوية: France، ولّا فرانس)، ولاً الجمهورية الفرانساويًة هي بلاد ف لغرب تاع اوروبا تيسكن فيها تقريبا 67 مليون واحد. تايحدوها بلجيكا و ليكسومبورݣ من الشمال، المانيا، سويسرا والطاليان من الشرق، وصبانيا و اندورا من الجنوب. لعاصمة ديال فرانسا هي باريز. فرانسا داخلة فالاتحاد الاوروپي، وتاتخدًم لفلوس ديال اورو. رائيس ديالها دابا هو امانويل ماكرون، و لّوغة رّسمية ديالها هيا لفرانساوية. لاصل د سّمية. سّمية د فرانسا جات من كلمة "فرانك" (ب لفرانساوية Franc) لي هو شعب جرماني جا من الشرق باش يستاقر ف فرانسا.
فرايطة

فرايطة جماعة ترابية قروية كاينة ف اقليم قلعة السراغنة، جهة مراكش اسفي، ساكنين فيها 11298 واحد، على حسب لاحصاء لعام 2014.
فريجة

فريجة جماعة ترابية قروية كاينة في اقليم تارودانت، جهة سوس ماسة، ساكنين فيها 8792 نسمة، على حسب الاحصاء العام 2014.
فريدا كاهلو

ماݣدالينا كارمين فريدا كاهلو اي ثالديرون (ب صبنيولية: Magdalena Carmen Frida Kahlo y Calderón؛ es( 6 يوليوز 1907 – 13 يوليوز 1954) رسامة مكسيكية تعرفات بالپورتريهات، الپورتريهات الذاتية، والاعمال المستمدة من الطبيعة والاثار المكسيكية. التاثر ديالها بالثقافة الشعبية ديال بلادها خلاها تستخدم اسلوب الفن الفطري والشعبي باش تستكشف الاجوبة ديال اسئلة متعلقة بالهوية، ما بعد الاستعمارية، الجنس، الطبقات، والاعراق في المجتمع المكسيكي. رسوماتها غالبا كتحمل عناصر قوية ديال الاوتوبيوغرافيا والواقعية المختالطة بالخيال. بالاضافة لانتمائها لحركة مكسيكايوتل، اللي كتسعی باش تعرّف هوية مكسيكية، تم وصف كاهلو بانها سريالية ولا واقعية سحرية. كاهلو تولدات من اب الماني وام مستيزو، ودوزات معظم فترة الطفولة والبلوغ في "La Casa Azul" (البيت الازرق) الدار ديال عائلها في كويواكان، واللي دابا مفتوحة في وجه العموم باسم متحف فريدا كاهلو. علی الرغم من العجز ديالها وهي طفلة صغيرة بسبب اصابتها بشلل الاطفال الا انها كانت تلميذة نجيبة كتحلم باش تدخل شي مدرسة ديال الطب حتال النهار اللي طرات ليها كسيدا في سن 18 الشي اللي سبب ليها الم ومشاكل صحية طول عمرها. اثناء التعافي ديالها رجعات للموهبة ديالها في الطفولة؛ الرسم، وهي دايرا في راسها باش تكون فنانة. الاهتمام ديال كاهلو بالسياسة والفن قادها باش تنضم للحزب الشيوعي المكسيكي في 1927، فين تلاقات مع زميلها الفنان المكسيكي دييݣو ريڤيرا اللي غادي يتزوج بيها في 1928. قضی الزوجان اواخر العشرينات وبدايات الثلاثينات في السفر بجوج في المكسيك والولايات المتحدة. وفخلال هاد الفترة، طورات كاهلو اسلوبها الفني، اللي تميز بالتاثر بالثقافة الشعبية المكسيكية، ورسمات فالغالب پورتريهات ذاتية صغيرة مزجات فيها عناصر من المعتقدات قبل الكولومبية والكاثوليكية. لوحاتها اثارت اهتمام الفنان السريالي اندري بريتون، واللي نظم لكاهلو اول معرض منفرد ليها في جوليان ليڤي ݣالري في نيويورك سنة 1938. كان المعرض ناجح وتبعو واحد اخر في باريس سنة 1939. المعرض ديال فرنسا كان اقل نجاحا، وواخا هاكاك شرا اللوڤر واحد اللوحة من عند كاهلو، "الاطار"، وبهادشي ولات هي اول فنان مكسيكي كتدخل اعمالو فتشكيلة اللوڤر. شاركات كاهلو فالاربعينيات فمعارض اخری في المكسيك والولايات المتحدة، وخدمات فالتعليم ديال الفن. قرّات في المدرسة الوطنية للرسم، النحت، وصناعة الطباعة "لا ازميرالدا" وكانت عضو مؤسس لندوة الثقافة المكسيكية. الصحة الضعيفة ديال كاهلو بدات كتضعف كثر في نفس العقد؛ دارت اول معرض ديالها منفرد في المكسيك عام 1953، قبل وقت قصير من الوفاة ديالها عام 1954 فعمر 47 سنة. اعمال كاهلو كفنانة بقات بشكل نسبي ما معروفاش حتال اواخر السبعينات، ملي تم اعادة الاكتشاف ديالها من قبل مؤرخي الفن والناشطين السياسيين. فاواخر التسعينات، كاهلو ما ولاتش غير شخصية معترف بها فتاريخ الفن وصافي، ولكن ولات كتعتابر ايقونة لحركات الشيكانو، لفيمينيزم، و مجتمع لميم. كيتحتافل بالعمل ديال كاهلو علی المستوی الدولي علی انه رمز للتقاليد الوطنية وتقاليد السكان الاصليين في المكسيك، وحتی من قبل النسويين اللي كيشوفو فيه بانه مثال ما فيهش المساومة للتجربة والشكل الانثوي.
فضالات

فضالات جماعة ترابية قروية كاينة ف اقليم بنسليمان، جهة دّار لبيضا سطات، ساكنين فيها 11644 واحد، على حسب لاحصاء لعام 2014.
فقرا ولاد عامر

فقرا ولاد عامر جماعة ترابية قروية كاينة ف اقليم برشيد، جهة دّار لبيضا سطات، ساكنين فيها 6247 واحد، على حسب لاحصاء لعام 2014.
فلسطين

فلسطين، رسميا الدولة د فلسطين هي بلاد ف لغرب د اسيا، و بالضبط ف الشرق لاوسط. لبلاد تاتجمع اراضي مفرّقة بيناتها، و اللي هي الضفة لغربية و قطاع غزة. هاد لاراضي تاتحدّها مصر و لاردن و اسرائيل من بزاف د الجوايه. الدولة د فلسطين تاتعتارف بيها 138 بلاد ف لعالم. لاعلان الرسمي د الدولة د فلسطين تدار ف 1988 من الرئيس ياسر عرفات ف لجزائر. ف 2013، ولاّت السمية الرسمية د لبلاد هي "الدولة د فلسطين" بلاصة السميات لقدام اللي هوما السلطة لفلسطينية ولاّ السلطة لوطنية لفلسطينية. تيسكنو ف لاراضي د فلسطين شويا كتر من 5 د لمليون د الناس، و عندها جوج عواصم: لقدس و رام الله. اللغة الرسمية د لبلاد هي لعربية، و لفلوس اللي كاتخدّم فيها هي لجنيه د مصر و الشيكل د اسرائيل و الدينار د لاردن. ف 2012، خدات فلسطين لوضع ديال عضو مراقب ف لامم لمتحدة. هي عضو ف لجامعة د الدول لعربية و منضمة التعاون لاسلامي جي 77.
فم الحصن

فم لحصن مدينة مغريبية و جماعة ترابية حضرية كاينة في اقليم طاطا، جهة سوس ماسة، ساكنين فيها 5734 نسمة، على حسب الاحصاء العام 2014.
فم زݣيد

فم زݣيد مدينة مغريبية و جماعة ترابية حضرية كاينة في اقليم طاطا، جهة سوس ماسة، ساكنين فيها 8310 نسمة، على حسب الاحصاء العام 2014.
فم لواد

فم لواد جماعة ترابية قروية كاينة ف اقليم/عمالة لعيون، جهة لعيون ساقية لحمرا، ساكنين فيها 1370 واحد، على حسب لاحصاء لعام 2014.
فوريسط ݣامپ

فوريسط ݣامپ (ب لونݣلي Forrest Gump) هو واحد لفيلم ميريكاني د دراما، الرومنسية ؤ لكوميديا تنتج فعام 1994 لقيصة د لفيلم تخذات من واحد الرواية لي عندا نفس السمية ؤ لي لكاتب ديالها ونستون جروم فعام 1986. لفيلم دار الاخراج ديالو روبرت زيميكس ولعب لبطولة ديالو توم هانكس، ؤ روبين رايت، ؤ ݣاري سينيز ؤ سالي فيلد. ملخص لفيلم. فوريسط ݣامپ هو واحد راجل درويش مدمدم مكلخ بزاف ولكن نية واحدة مسكين. فورست دوز الطفولة ديالو مع صاحبتو الوحيدة جيني ؤلي كانت كتشوفو ؤكتعتابرو كصديق بحالها بحالو ماشي شي واحد عندو اعاقة فعقلو ؤكتحكرو كما كيحكروه كاع الدراري دلحومة ديالهوم. فصغرو لوليدة ديالو علماتو شحال من حاجة على لحياة ؤلمعيشة ؤغتخليه هو يختار لحياة لي بغى اعشها. ملي كبر فورست ؤولى شاب غيدخل للعسكر ؤيمشي للفيتنام، ؤتم غيتلقى بصحاب جداد دان ؤبوبا، ؤغيربح بزاف دلميدليات، ؤغياسس شريكة كبيرة ديال الصيد، ؤانسبيري بزاف ناس غير بالجرى، ؤينشر الابتسامة بين الناس، ؤيتصدق على الناس ؤيتلقى مع رايس دميريكان شحال من خطرا. كاع هادشي دارو ؤشحال من حاجة اخرى، ولكن لحاجة الوحيدة لي برزطاطو فدماغو ؤلي عمرو ينساها هو صاحبتو جيني لي كانت عزيزة عليه بزاف ؤلي عمرو ينساهاؤلي مكتبغيهش كما كيبغيها هو، ؤلي خرجات على حياتها بالسهير ؤالصحاب الخايبين.
فوطون

لفوطون ؤلا لكوانطوم د الشعا (بنݣليزية : Photon) هو واحد نوع من لفرتيتات لاولية. ؤ كوانطوم د لمجال لكهرمغناطيسي؛ ؤ حتا لاشعاع لكهرمغناطيسي بحال لمّاج د ضو ؤ راديو ؤ كيهز طاقة د لقوة لكهرمغناطيسية. لفوطونات معندهاش كتلة، ؤ كتحرك بسرعة د ضو ف لخوا formula_1. البرت اينشتاين هو لي طور هاد لكونصيپط د لفوطون بشوية بشوية من لملاحظات ديالو لي مكانتش كتنطابق علا نمودج لكلاسيكي ديال ضو، ؤ حاول يفسر نّاموداج د لفوطون ب طاقة د ضو ؤ تعاويد ديالو، ؤ قال بلي ممكن لمادة ؤ شعى يقدر يكون بيناتهم مرافݣة د لحرارة. ؤ ضحض ݣاع لافكار لي قدموها ناس د لفيزيك بحال ماكس پلانك علا لحالات الشادة د لفوطون.